DETTE ER FIKTION.
ENHVER LIGHED MED VIRKELIGE PERSONER, HÆNDELSER OG STEDER ER TILFÆLDIG.
Og nu til Gali Levy,
den unge kvinde, som stadig sidder fængslet i Rusland efter to en halv måned.
Vi har talt med Orna Levy,
som har fortalt os om udviklingen eller manglen på samme
i indsatsen for at få løsladt hendes datter.
Orna Levy, godaften.
Godaften, Sivan.
GALI ER IKKE ALENE
Se dig dog for!
- Undskyld. - Se, hvor du kører!
Hej, jeg leder efter en fyr, der hedder Yakir.
Arbejder han her?
- Han er derovre. - Tak.
Det er Efi, Mozi, Boaz...
- Jeg har glemt hans navn. - Dudi.
Nå ja, Dudi.
Jeg ved, at Gali var i efterretningen,
men ikke præcis hvor. Og jeg ved, det er fortroligt.
Så du må vel ikke sige det?
Jeg er sgu ligeglad. De kan rende mig.
Det er en specialenhed. Cyber, teknisk og operationel.
Og de der mænd, var de i samme enhed?
Ja og nej. Gali og jeg arbejdede i "tørvejr".
Bag kulisserne, hvor der var køligt. De andre var ude i "det våde". I felten.
- Reservister alle fire. - Har du kontakt til nogen af dem?
Vi laver en indsamlingsvideo med Galis venner, der siger:
- "Få Gali hjem." - De mænd er nogle barske typer.
- Hvordan barske? - Ikke lige til hjertevarme videoer.
Jeg ved ikke, hvad Hadas har sagt, men jeg var Galis øverstbefalende det år.
- Det var tre år. - Nej.
To års aktiv tjeneste, ét års kontrakt.
Nej, de smed hende ud, mens hun var i aktiv tjeneste.
- Har hun ikke fortalt det? - Taler vi om den samme Gali?
Først gjorde hun tjeneste hjemme på basen, og så kom hun ud.
- Hvorfor? Hvad havde hun gjort? - Sæt dig ned.
En gang imellem laver enheden en fælles operation.
Sådan har det været i årevis.
Det er jo hæren. Alle kører på autopilot.
Så dukker Gali op og ser sig omkring.
"Hvorfor vælger luftstøtten den rute?" "Hvorfor det tidspunkt?"
Vi forklarer, at det er standardpraksis. Et spørgsmål om brændstof og sigtbarhed.
Hun siger okay, ringer til enhedens meteorolog og kommer tilbage og siger:
"På det tidspunkt er der medvind, så vi sparer brændstof. Ruten er sikrere.
Og det er midt i bønnen, så ingen opdager os."
I 20 år har vi gjort det sådan, og så kommer Gali, og bang.
Det var som magi. Alt fungerede.
Bortset fra at vores øverstbefalende satte sit navn på planen
og tog al æren for den.
Og Gali... Hun blev skidesur.
Hun sagde det til enhedslederen og blev smidt ud for lydighedsnægtelse.
Hun betød meget for mig.
Sidst, jeg talte med hende, havde hun fået arbejde for Maoz.
Jeg advarede hende mod at arbejde med folk som ham.
- Hvem siger du, hun arbejdede for? - Maoz Atar.
En oberstløjtnant, som også var blevet smidt ud af enheden.
Hvorfor smed de ham ud?
Der gik rygter om, at han brugte enhedens ressourcer
til at smugle narko over grænsen. Forstår du det?
Det var ham, hun arbejdede for. Senere fik de et forhold.
- Nej. - Jo.
Hvad laver en 50-årig mand med en pige på 20?
Jeg sagde det til hende, men hun tog det ikke så pænt.
Hun kaldte mig en klam skid, der chikanerede hende.
Og se, hvor hun er endt. Det er ikke tilfældigt.
Kan du hjælpe mig med at finde dem?
Jeg fandt deres numre. Jeg har ringet og taget hjem til dem
og talt med deres familier, men jeg kan ikke finde dem.
- Jeg ved ikke, hvor jeg skulle begynde. - Nogen må da kende ham Maoz.
Nej. Jeg ved slet ikke, om han er kommet ud.
- Ud hvorfra? Fra hæren? - Nej, ikke fra hæren.
Ud af fængslet.
Tak til alle, der har bidraget via hjemmesiden.
Alle, der vil hjælpe, kan stadig donere.
Og tak til premierministeren
og alle de flittige medarbejdere i Udenrigsministeriet.
- Orna, du har vores opbakning. - Helt sikkert.
Vi er tilbage efter reklamerne.
- Tak, Revital. - Selv tak.
- Tak, Oded. - Selvfølgelig.
- Vi håber, Gali snart kommer hjem. - Også mig.
- Vi ses. - Ja, hej.
Sikke en kvinde.
- Hvordan var det? - Fint.
Jeg føler mig så dum. Hvorfor takke Udenrigsministeriet?
Gali er der stadig, og de gør ingenting.
- Det føles som løsepenge. - Ja.
- Noget nyt? - Ikke siden sidste uge.
- De sagde bare, at de var optimistiske. - Virkelig?
Hvad?
De skal skynde sig. Indsamlingen kan ikke køre evigt.
- Hvad gør vi så nu? - Vi skal bruge flere penge.
Penge skaber larm. Så kan selv Udenrigsministeriet ikke sove.
Okay.
- Har du nogen penge? - Næh.
Jeg har brugt dem på dyr PR.
- Må jeg minde dig om... - Må Gali komme hjem.
...at du sagde, du ville tale med din mands familie.
Hvordan går det med det?
Glem det.
Skal du have et lift?
- Nej, jeg kom i bil. - Er det ikke nyt?
- Jeg har kørekort. Jeg kører bare aldrig. - Hvorfor ikke?
Ingen steder at køre hen.
- Hej. - Hej.
Hun løj jo for mig.
I over et år stod hun op om morgenen og tog sin militæruniform på
og tog på arbejde for en narkohandler og lavede Gud ved hvad.
Hun var 20 år og bange for at skuffe dig.
- Måske. Var det her, hun arbejdede? - Det fik jeg at vide.
Det er klogt at låse. Vi skulle nødig friste nogen.
Tror du virkelig, ham fyren fik hende til at smugle?
Han er ikke en "fyr". Han er ældre end dig.
Undskyld, hvor finder jeg Revital?
- Derovre. - Tak.
Flyt den palle, før I kører.
Masha skal skrive under.
Vi sælger ikke til private.
- Nir, tager du også de her? - Hvad sælger du ikke til os?
Vi sælger ikke kontorstole og skriveborde
og kontorskabe. Skal jeg fortsætte?
Revital, ikke? Undskyld, jeg hedder Orna.
Jeg har prøvet at ringe til dig. Jeg lagde et par beskeder.
Du søger Maoz. Skylder han også dig penge?
Nej nej, jeg har bare hørt, at han er blevet løsladt,
så jeg ville gerne stille ham nogle spørgsmål om min datter...
Nå, er det dig med datteren i Rusland? Hvad har hun med Maoz at gøre?
Hvad? Nej, ingenting.
De har bare været i samme militærenhed.
Men det er sikkert ingenting.
Det lyder som ingenting.
Hvad med dig? Er du faren?
Nej, jeg er ham, der finder ekskoners telefonnumre.
Beklager. Jeg aner ikke, hvor han er.
Og jeg forsøger at undgå ham.
Nir, har du først lige tømt den?
- Skynd dig nu. - Okay, okay.
Ved du, hvad jeg tror?
Jeg tror, du ved, hvor han er.
Hvorfor mon han kom ud så hurtigt?
- Jeg har ikke talt med ham. - Fordi han stak sine partnere.
Nu gemmer han sig og med god grund.
Måske er vi de første, der kommer til dig, men vi bliver ikke de sidste.
Så enten taler vi med ham,
eller også tager du chancen og venter på de næste,
men husk, at de måske ikke er lige så høflige som os.
Jeg aner ikke, hvem du er, og hvorfor du tror, du kan true mig,
men skrid nu, før jeg kalder på mine venner.
Okay, videre.
- Passer det, at han stak sine partnere? - Aner det ikke,
men hvis hun ved, hvor han er, ved vi det også snart.
Hvordan det?
Fordi hun vil ringe og advare ham, og når hun gør det, ved vi, hvor han er.
Hvordan?
Jeg bad en kammerat om at spore hendes nummer.
Wow.
Hallo?
Vil du se din datter i live?
- Hvem er det? - Klap i, og gør, som jeg siger.
To hundrede tusind dollar. Du har 24 timer.
Okay, okay, vent...
Så mange penge har jeg ikke, men jeg kan skaffe dem.
Stop! Vi gør det nemmere for dig.
Et hundrede tusind amerikanske dollar.
Ellers sender vi folk over for at ordne hende i fængslet.
Nej nej, det må I ikke.
- Jeg skal nok skaffe pengene. - Okay.
Det er vores sidste tilbud. Forstår du det?
To shekler og ingen kvittering. Sort, ingen ved det.
Vent. Øjeblik.
Ved du hvad? Du er en god kunde. Nu skal du høre.
For 25.000 dollar...
Sker det tit?
- Nu hvor jeg er i fjernsynet, ja. - Hvorfor tager du den så?
Hvis nu det er hende, der ringer.
STEM PÅ YOSSI LEVY SOM BORGMESTER
Pis.
Pis, pis, pis.
Se, Benny. Vi har fået lavet kasketter.
Nå, der er du. Vi var helt bekymrede.
Hvis din svigerinde kommer igen, siger jeg altså op.
Vi sidder herude. Benny siger, han ikke har været ude i dag.
Okay.
Se. Politikeren er omsider sprunget ud af skabet.
Ja, vi syntes, tiden var inde.
Alle sagde: "Gå dog ind i politik."
Det er meget spændende.
Som barn drev han altid vores forældre til vanvid.
Han forhandlede altid for os.
Undskyld, jeg kommer så sent. Det har været en vild dag.
Og så ramte hans bil en vejsidebombe.
Død på stedet. Frygteligt.
Vi holder et arrangement for at skyde valgkampen i gang,
og vi vil gerne have, at I kommer.
Det er så længe siden, vi har været samlet.
Vi har savnet det. Det har Benny også, har du ikke?
- Har du ikke, Benny? - Jo da.
Benchuk, kan du hjælpe mig med vandhanen ovenpå?
Jeg kan ikke finde ud af det.
Giv ham lidt vand.
Det er vandhanen, der ikke kan finde ud af dig.
Tamara, helt ærligt...
Angående det arrangement...
Benny havde feber i går. Det var derfor, han ikke var ude i dag.
Det er fint. Så kom alene.
Det er vigtigt for Yossi og for mig og for os alle sammen.
Det er det værd, især nu.
- Sammen er vi stærke, ikke? - Jo.
Sandheden er, at...
Jeg ringede til jer i håb om, at I kan hjælpe mig med noget.
Ja, selvfølgelig. Med hvad?
Det er udgifterne til advokaterne i Rusland
og indsamlingen og Orit Kadmon...
- Orna... - Du må undskylde, jeg spørger.
Lad os vente til efter arrangementet. Alt er lidt kaotisk lige nu.
Men kom endelig. Det bliver fint. Vi laver noget for Gali.
Bagefter sætter vi os ned og taler det hele igennem. Okay?
Nå, jeg må videre.
Nå ja, det havde jeg nær glemt. Se, hvad jeg fandt.
Tag det med til dine interviews, og stil det i baggrunden.
Folk har aldrig set lille Gali med sin onkel.
Fint billede, ikke?
Hej, vi ses.
DORI
Hej, er du der? Godt nyt og dårligt nyt.
Hans ekskone har ringet til ham. Jeg har en placering.
Området er fire kilometer stort, men der er kun én bygning.
- Er det den gode nyhed? - Ja. Den dårlige...
Jeg har kigget på hans sag.
Han blev ikke anholdt for narko. Han handlede med våben.
Lad os tale sammen, før vi tager derud. Jeg er ikke sikker på, det er en god idé.
Hvis de fik Gali med i det, må jeg finde dem. Det er jeg nødt til.
Pas på med den slags mennesker. Lov, at du ikke tager derud uden mig.
Orna?
Chase! På plads!
Hej.
Er du Maoz?
- Vi kender ikke hinanden... - Jeg kender dig fra tv.
Ja, jeg hedder Orna. Min datter er Gali Levy.
I var vist i hæren sammen, ikke?
Du har fat i den forkerte. Jeg er ikke den, du tror.
Okay.
Men det er dig, der bor her?
Jeg bor her ikke. Det er mit arbejde.
Jeg holder vagt for bønderne. Undskyld.
Hvis nogen stjæler deres dyr, tager jeg mig af det.
Eller hvis vildsvinene æder deres afgrøder.
Jeg tager mig af alt.
Vi holder vildsvinebestanden nede.
Det er privat område.
Men er det muligt, du kender min datter?
- Jeg har et foto. - Jeg kender hende ikke.
Det ved jeg, du gør. Du kender Efi og Boaz og Dudi...
- Hun arbejdede for jer. - Jeg kender dig ikke.
Jeg kender ikke din datter eller nogen af de mennesker.
Det bliver snart regnvejr. Du må hellere køre igen.
Du skulle nødig ende i en slugt et sted.
Hej. Beklager, men jeg har låst mine nøgler inde i bilen.
Må jeg komme ind og ringe til en låsesmed?
Nej, vent! Okay, jeg kører nu.
Jeg kører nu...
Nej!
Chase!
Hallo?
- Orna Levy? - Hvem er det?
Manden, der kan få din datter tilbage.
Manden, der kan give dig fred.
Jeg kan høre folk tale hebraisk.
- Aner ikke, hvad du snakker om. - Læg på.
GALIS TING
SENEST AFSPILLET
"YURI GLASKOV" AF PHANTOM LIMB
Det er chikane. Det er ikke mig.
Jeg kører ikke, før du fortæller, hvad I har gjort.
Dig og Efi og Dudi og Boaz...
- Hvem har sendt dig? - Ingen.
Hvor har du de navne fra?
Jeg fandt deres pas mellem hendes ting.
Sig, hvad I har gjort ved min lille pige.
Hvorfor er det sjovt?
At du kalder hende "min lille pige". Det gør du også i interviews.
Som om hun var otte.
- Vi fik dem sammen. - Skam dig. Hun var 20 år.
En lille aldersforskel, og hvad så? Er det værre end at være sin syge mand utro?
Gali fortalte mig det. Troede du ikke, hun ville opdage det?
Børn ser alt.
Hvor gemmer dine venner sig?
Du begår en fundamental fejl.
Du tror, at de udnyttede din "lille pige", og at hun nu rådner op i fængslet,
mens de tjener kassen.
Hun er ikke offer for dem, det kan jeg love dig.
- Hvorfor ikke? - Fordi de arbejdede for hende.
Jeg fik at vide, at hun arbejdede for dig.
Ja, arbejdede. I datid. Da jeg blev anholdt, tøvede hun ikke et øjeblik.
Hun fandt mit russiske modstykke og begyndte at arbejde for ham.
- Hvad hedder han? - Det ved jeg ikke.
Hun stjal en plan, jeg havde brugt et år på,
og folk, jeg havde trænet, og gav det hele til russeren.
Hun slog op med mig over fængselstelefonen på tre minutter.
Din "lille pige".
Men de andre mænd...
Hvis de ikke gjorde noget, hvorfor gemmer de sig så?
De gemmer sig ikke.
For tre måneder siden fik jeg et opkald fra Indien midt om natten.
Efi, en af dem, du nævnte, lød helt ude af den.
Han bad om at få sendt penge til en indisk kvindes adresse,
så han kunne få et nyt pas.
Spurgte du, hvorfor han skulle have nyt pas?
Nej. Sådan noget spørger vi ikke om i vores branche.
Men når alt går efter planen, får man ikke den slags opkald.
Han har ikke hævet pengene, og det er nok det tydeligste tegn.
På hvad?
På at de ikke gemmer sig.
Du kan ikke finde dem, fordi de ikke findes mere.
Jeg ved godt, at du er hendes mor.
Det er ikke din skyld.
Men alt det, der sker med Gali lige nu, er noget, hun har fortjent.
FÅ GALI HJEM
Som magi.
Nej?
- Jo. - Allerede?
Kom og se.
Han var ikke træt, så jeg forslog, at han læste lidt,
mens jeg lavede en kop te,
og da jeg kom tilbage, sov han som et lille barn.
Utroligt.
Jeg henter is til os.
Mor, jeg stiller spillet op.
Hvordan vil du spille? Med eller uden ekstrakort?
Jeg gider faktisk ikke lære noget nyt.
Når noget irriterer far, smider han det i skraldespanden.
Han bliver han sur, når han ikke kan finde det, så jeg holder godt øje.
Hvad er det?
- Det er Noxolite. - Ja, men hvorfor er pakken tom?
Du ved godt hvorfor.
- Hvordan giver du ham dem? - Jeg blander dem i hans te.
- Du er jo vanvittig. - Jeg gider ikke lige nu...
Han sagde tydeligt, at han ikke vil tage dem.
Okay, men han er ikke den eneste, der bor her.
Du bor her også, og du fortjener at leve lidt.
Jeg er ikke dit ansvar.
- Du lader det gå ud over mig. - Overhovedet ikke.
- Folk putter da tit medicin i mad. - Ja, til børn. Ikke til voksne.
- Det er da ikke så slemt. - Du skal ikke behandle ham som et barn.
Det vil jeg ikke have.
Du snyder medicin i din far...
Hvem gør den slags?
Det gør jeg åbenbart.
Åbenbart.
Orna? Hvad sker der? Er der noget galt?
Hvad er der sket?
Kom. Vi sætter os lidt.
Kom nu.
Kom med ind.
Bennys familie ser mig som kvinden, der stjal ham fra dem,
som om jeg blev gravid bare for at holde på ham.
Tak.
Det er sådan, de tolker alt, hvad jeg gør.
Ja da, jeg var helt vild for at komme ind i den royale familie af bremseimportører.
Nå, hvordan gik det med Maoz?
- Hvad tænker du? - Jeg ved det ikke.
Jeg burde have stolet på dig. Du sagde jo, jeg skulle lade det ligge
og fokusere på Orit og pengeindsamlingen.
Jeg håbede, jeg ville få nogle svar i dag.
Men jo mere jeg graver i det, jo mere mudret bliver det.
- Kun én ting er sikker. - Hvad?
Den person, der kan få Gali hjem, er ikke mig.
Det er Gali.
Hvor har hun mon lært alt det?
- I hvert fald ikke fra Benny. - Nej.
Hvem så?
Måske kiggede hun på mig og lærte at gøre det modsatte.
Hør her.
Det siger du måske lige nu,
men jeg er sikker på, at du en dag vil se tilbage på det her,
på dig selv, og hvordan du reagerede,
og så vil du forstå, hvor hård du var ved dig selv.
Og måske vil du kunne se dig selv, som jeg ser dig.
Som en, der...
...er en kæmpestor idiot.
Totalt... klinisk dum.
Noget, ingen andre har bemærket.
Kald mig en idiot én gang til...
YOSSI LEVY SOM BORGMESTER
Tak til alle jer, der er kommet, og tak til Nurit
og medborgerhuset for deres gæstfrihed.
Som nogle af jer ved, er det en svær tid
for mig og min familie,
da en vigtig og elsket gæst ikke kunne være til stede i dag.
Jeg taler selvfølgelig om vores Gali.
Vi vil gerne dedikere den næste sang til Gali
og til Orna, hendes pragtfulde mor,
som trods sorgen har gjort os den ære at møde op her i dag.
Måske vil Gali ved et mirakel høre os langt væk herfra.
Eldar, vil du?
Der findes et sted langt herfra
Hvor nogen altid er hos dig
Og altid er din
Og rækker hånden ud Når du er ensom
Ornush, hvordan har du det?
- Har du mødt Daniela? - Nej.
- Vores byrådsmedlem. - Goddag.
- Kender I hinanden? - Nej.
Jo, fra fjernsynet.
- Det gør mig ondt. - Tak.
Lad os tage et billede som minde.
Tak. Nå, vi skal tilbage.
Tamara?
- Må jeg... - Ja.
Jeg ved godt, det ikke er det bedste tidspunkt,
men jeg er virkelig nødt til at vide,
om du tror, I kan hjælpe os økonomisk.
Jeg er nødt til at vide det.
Orna, helt ærligt. Min mand lancerer sin valgkamp i dag.
Og hvad laver min datter i dag?
Tamara, jeg beder jer om hjælp.
Ikke om taler og sange. Jeg har brug for penge.
Og vi skal nok give dig et rimeligt beløb og tale stille og roligt om det
uden pres på et mere passende tidspunkt.
- Seriøst, Orna? - Du har ret.
Lidt taknemmelighed skader ikke.
- For hvad helt præcist? - Undskyld?
Taknemmelighed for hvad?
Du sagde "taknemmelighed". Jeg spørger for hvad.
For at der gik to måneder efter Galis anholdelse, før I ringede?
Med al respekt, vi havde rigeligt at se til.
Så taknemmelighed for hvad? For at bringe jer i forlegenhed?
Hvis folk troede, I havde noget med narko at gøre?
Taknemmelighed for, at I forsvandt, da Benny blev syg?
- For at jeg var helt alene? - Jeg siger ikke mere.
Godt, Benny ikke ser, hvordan du opfører dig.
- Måske er det godt, du spærrer ham inde. - "Spærrer ham inde"?
Er det sådan, du behandler en mand, der har taget sig af dig?
Du får ham passet som en hund, mens du er ude at more dig.
Mig? Hvornår har Yossi sidst besøgt ham?
Du får ikke lov til at ødelægge det her.
Især i aften efter alt det, vi har gjort for Gali.
I er jo ligeglade med Gali.
Orna, hold nu op.
Det er kun vigtigt at fremstå empatisk
- og bruge mig til at... - Dæmp dig.
Men I er fuldstændig ligeglade med både mig og hende.
I sagde "vores Gali". Hvornår har I sidst set hende?
- Orna, stop. - Så vidt jeg husker,
var det til pesach, da hun var 17.
- Du kaldte hende "Galia". - Sludder.
Hun har været derovre i tre måneder. I har intet gjort. Ikke et ord.
Men nu er jeg i fjernsynet, så pludselig er det "vores Gali".
Jeg har et spørgsmål.
Vil du gerne have et billede af mig og Yossi i avisen?
- Hvad? - Et billede af mig og Yossi
sammen i avisen. Vil du have det?
Vil du gerne have, at jeg fortæller om Galis onkel,
der var som en far for hende, og som nu vil være borgmester?
Skal jeg sende nogle journalister over, så I kan fortælle, hvor rystede I er,
og at det føles som at have mistet en datter?
Er det ikke en lille check værd?
Du behøver ikke svare. Bare nik.
Godt.
Tak. Det var en dejlig aften.
Farvel.
PRIVAT NUMMER
Hallo?
Fru Levy? Orna Levy?
- Skal vi nu til det igen? - Vi må tale om din datter.
Det siger du ikke. Jeg lægger på nu.
Jeg kan hjælpe.
Nej, nu skal jeg hjælpe dig.
Er det sådan, du får tiden til at gå?
Med at chikanere en mor, hvis datter er fængslet?
Sig mig, går du i 4. klasse? Tænker du aldrig på det,
før du falder i søvn i din ynkelige lille seng om aftenen?
Spørger du aldrig dig selv, hvorfor du er sådan?
Var det planen med dit liv? Fyldt med glæde og kærlighed...
Hvad skal jeg gøre?
Hvad? Jeg forstår det ikke.
Tal med din mor.
Mor? Er det dig?
- Gali? - Mor...
Regeringen lyver for dig.
Jeg kan hjælpe. Skriv den her adresse ned.
Tekster af: Lisa Kristensen Villeneuve